stanford-oval/wikipedia huggingface dataset:
אימונואסיי
סמנים > סמני הדנ"א

גישה חדשה בבדיקות אימונואסיי כוללת שילוב של תגובת שרשרת כמותית של פולימראז בזמן אמת (RT qPCR), עם טכניקות אימונואסיי מסורתיות. הן מכונות תגובת שרשרת של פולימראז בזמן אמת אימונוקוונטיטטיביות (immunoquantitative PCR -iqPCR) הסמן שבשימוש בבדיקות אלה הוא ה-DNA.
סמנים > סמנים פלואורוגניים

סמנים פלואורוגניים כמו פיקואריתרין (phycoerythrin) משמשים במספר בדיקות אימונואסיי מודרניים. מיקרו מערכי חלבון הם סוג של אימונואסיי שלעיתים קרובות משתמשים בהם בסמנים פלואורוגניים.
סמנים > סמנים אלקטרוכמילומינסצנטיים

מספר סמנים פועלים על עקרון אלקטרוכמילומינסצנטי (Electrochemiluminescent), שבהם הסמן פולט אור נראה בתגובה לזרם חשמלי.
סמנים > אימונואסיי ללא סמנים

בעוד שבדרך כלל משתמשים בסוג של סמן באימונואסיי, קיימים סוגי בדיקות אשר בהם אין הסתמכות על סמנים, ובמקום זאת משתמשים בשיטות זיהוי שאינן מצריכות שינוי או צירוף סמנים לרכיבי הבדיקה. שיטת תהודה פלסמונית מקומית (SPR) הוא דוגמה של טכניקה כזו. שמשמשת בגילוי ובמדידת קישור בין נוגדנים ואנטיגנים. עוד סוג של אימונואיסיי ללא סמנים מבוצע באמצעות מדידת השינוי בהתנגדות על אלקטרודה, כאשר אנטיגן נקשר אליה.
סיווגים ותצורות

ניתן להפעיל אימונואסיי במספר תצורות שונות. בדרך כלל, יכלל אימונואסיי באחת מתוך הקטגוריות הבאות, תלוי באופן הפעולה שלו:
סיווגים ותצורות > אימונואסיי הומוגני, תחרותי

באימונואסיי הומוגני, תחרותי, אנליטיים לא מסומנים בדגימה, מתחרים באנליט מסומן בקשירה לנוגדן. מודדים אז את כמות האנליט הבלתי מסומן.
תאורטית ככל שיש יותר אנליט בדגימה, כן יתחרה בכמות גדולה יותר של אנליט מסומן ולכן כמות האנליט המסומן החופשי, יחסי לכמות האנליט בדגימה.
סיווגים ותצורות > אימונואסיי הטרוגני, תחרותי

כמו באימונואסיי הומוגני, תחרותי, אנליט לא מסומן בדגימה, מתחרה עם אנליט מסומן בקשירה לנוגדן. בבדיקה הטרוגנית האנליט המסומן, הבלתי קשור, מופרד או נשטף החוצה, ושארית האנליט המסומן הקשור יימדד.
תאורטית ככל שיש יותר אנליט בדגימה, כן יתחרה בכמות גדולה יותר של אנליט מסומן ולכן כמות האנליט המסומן החופשי יחסי לכמות האנליט בדגימה.
סיווגים ותצורות > אימונואסיי חד-אתרי, לא תחרותי

האנליט הלא ידוע בדגימה נקשר לנוגדנים מסומנים. נוגדנים מסומנים לא קשורים נשטפים החוצה, והנוגדנים המסומנים הקשורים נמדדים. עוצמת האות עומדת ביחס ישר לכמות האנליט הלא ידוע.
סיווגים ותצורות > אימונואסיי, דו אתרי, לא תחרותי

האנליט הלא ידוע בדגימה נקשר לאתר הנוגדן, ואז נוגדנים מסומנים נקשרים לאנליט. כמות הנוגדן הקשור באתר נמדד לאחר מכן. ריכוז זה יעמוד ביחס ישר לריכוזו של האנליט, כיון שנוגדנים מסומנים, לא יתקשרו לאנליט כאשר האנליט אינו נוכח בדגימה הלא ידועה. סוג זה נקרא גם מבחן סנדוויץ' שכן האנליט "כלוא" בין שני נוגדנים.
דוגמאות > בדיקות מעבדה רפואית

מגוון רחב של בדיקות מעבדה רפואית הן בדיקות אימונואסיי, הן מכונות בהקשר זה אימונודיאגנוסטיקה. בדיקות הריון ביתיות הן למעשה סוג של אימונואסיי, אשר מזהות את סמן ההריון - גונדוטרופין כוריוני אנושי (hCG). דוגמאות נוספות אחרות של אימונואסיי במעבדה רפואית כוללות בדיקות המודדות את רמות CPK-MB שהוא סמן של מחלות לב, אינסולין כדי להעריך היפוגליקמיה, בדיקות אימונואסיי לזיהוי ולמדידה כמותית של תרופות (ראו טכניקת אימונואסיי באנזים מוכפל לפרטים נוספים), ואנטיגן ספציפי לגילוי סרטן הערמונית.
דוגמאות > בדיקות סמים בספורטאים

אימונואסיי משמשים לגילוי סמים במעבדות לבדיקת ספורטאים, לגילוי הורמון גדילה אנושי רקומביננטי (rhGH, rGH, hGH, GH) אסורה בדגימות דם עבור.
מחקר > אימונואסיי פוטואקוסטי

אימונואסיי פוטואקוסטי מודד אותות אקוסטיים בתדר נמוך שנוצרים על ידי סמני חלקיקי ננו (nanoparticle) של מתכת. בהארה על ידי אור מאופנן בשיטת גל תהודה פלסמונית מקומית, נוצר אות אקוסטי, הניתן למדידה באמצעות מיקרופון. האימונואסיי הפוטואקוסטי יכול ניתן ליישום לבדיקות זרימה לטרלית, אשר משתמשים בחלקיקי ננו קוואידליים.
ראו גם

ELISA
MELISA
CEDIA
Immunoscreening
בדיקות זרימת לטרלית.
אימונואסיי מגנטי
רדיואימונואסיי
אימונואסיי של סיב אופטי מקיף (SOFIA)
אימונו אסיי מבוסס על CD/DVD
תגובת שרשרת פולימראז באגלוטינציה
דוד עם ראשו של גוליית

| --- | --- |

 מידע כללי
 צייר:  קאראווג'ו
 תאריך יצירה:  1610 לערך
 טכניקה וחומרים:  שמן על בד
 ממדים בס"מ
 רוחב:  101 ס"מ 
 גובה:  125 ס"מ 
 נתונים על היצירה
 זרם אמנותי:  Caravaggisti 
 מספר יצירה:  455 (גלריה בורגזה) 
 מיקום:  גלריה בורגזה, רומא
 
דוד עם ראשו של גוליית (באיטלקית: Davide con testa di Golia) הוא ציור שמן של האמן האיטלקי קאראווג'ו, שצויר בין השנים 1605–1610 לערך. היצירה מוצגת בגלריה בורגזה שברומא. היצירה מנסה לתאר סצנה בסיפור התנ"כי "דוד וגוליית".
ההשראה הישירה ליצירתו של קרוואג'ו מגיעה מיצירה אחרת של אחד מחסידיו של ג'ורג'ונה. אולם קרוואג'ו נתפס כמי שלכד ביצירתו את הדרמה שבסיפור דוד וגוליית ביעילות רבה יותר, כשבידו של דוד ראשו המתנדנד ונוטף הדם של גוליית. על חרבו של דוד מופיע הכיתוב: H-AS OS, המשמש קיצור עבור משפט בלטינית: ”Humilitas occidit superbiam”, שפירושו "ענווה הורגת גאווה".
בציורו של קרוואג'ו נראה דוד מוטרד. בהבעת פניו יש עירוב של עצב וחמלה. ההחלטה לתאר אותו מהורהר ולא חוגג, יוצרת קשר פסיכולוגי יוצא דופן בינו לבין גוליית. קשר זה מסתבך עוד יותר לאור העובדה שקרוואג'ו תיאר את עצמו כגוליית, ואילו מי ששימש כמודל לדוד הוא "הקרוואג'ו הקטן שלו". ייתכן כי הוא מתכוון ל"סקו דל קרוואג'ו", שהיה עוזר הסטודיו של האמן ברומא מספר שנים קודם לכן. לא נמצאו דיוקנאות של סקו, מה שהופך את הזיהוי לבלתי אפשרי לאימות. אפשרות נוספת היא כי דוד מייצג את קראוואג'ו הצעיר המחזיק בערגה את קרוואג'ו המבוגר, שהתנהגותו הפרועה כצעיר, הרסה את חייו כאדם בוגר.
העניין הביוגרפי של הציור, שמוסיף שכבה נוספת של משמעות ליצירה המורכבת, הוא שדוד וגוליית משמשים דימוי לישו והשטן, לניצחון הטוב על הרע, כחלק מהאיקונוגרפיה הנוצרית-אורתודוקסית של אותה תקופה. קרוואג'ו מצייר את דוד כבעל רגשות אֵבֶל עמוקים על מותו של גוליית, ואין בו אכזריות או אדישות להרג שביצע, בהתאם להיותו מייצג הטוב וניצחונו.
הערות שוליים

↑  הדעות חלוקות על השנים המדויקות; מרבית החוקרים נוטים לקבוע כי מדובר בשנים 1609 - 1610.
| קאראווג'ו |
| --- | --- | --- |
| יצירותיו | ארוחת ערב באמאוס • בכחוס • בכחוס החולה • דוד עם ראשו של גוליית • הירונימוס הקדוש כותב • יהודית והולופרנס • מאסרו של ישו • מגדת העתידות • מדוזה • המדונה של עולי הרגל • המוזיקאים • המרמים במשחק הקלפים • נער עם סל פירות • נער הננשך על ידי לטאה • סלסלת פירות • עקדת יצחק • עריפת ראשו של יוחנן המטביל • שבעת מעשי החסד • שלומית עם ראש יוחנן המטביל (לונדון) |  |
| ראו גם | בארוק • גלריה בורגזה • גלריית אופיצי |  |
| --- | --- |
בקרת זהויות :  Bildindex: 08132795
ברטהולד דומה ואן בורמניה

| --- | --- |
 לידה:  17 בנובמבר 1695 האלום, הולנד 
 פטירה:  24 במרץ 1766 (בגיל 70) 
 מדינה:  הולנד 
 
ברטהולד דומה ואן בורמניה (בפריזית: Barthold Douma fan Burmania; הוטבל ב-17 בנובמבר 1695 בהאלום – נפטר ב-24 במרץ 1766 בווינה) היה מדינאי הולנדי ושגריר בחצר המלוכה של וינה במאה ה-18.
ואן בורמניה נולד בכפר קטן בפריסלנד כבן ליפקה ואן דאומה ושוק ואן בורמניה, איש צבא ולימים יועץ בבית המשפט של פריסלנד בשנים 1710–1721. לאחר קריירה צבאית, הפך ברטהולד לשגריר בקלן בשנת 1739 ולימים שימש כשגריר בחצר המלוכה של וינה.
ואן בורמניה היה אדם בעל אהדה הומניטרית רחבה וחבר נאמן במיוחד ליהודים. בשנות ה-40 של המאה ה-18, כאשר מריה תרזה הורתה על גירוש היהודים מפראג (שאמור היה להתבצע עד סוף ינואר 1745) ומכל בוהמיה (עד סוף יוני 1745), ואן בורמניה הפעיל את השפעתו בחצר המלוכה כדי להביא לביטול הצו, בעקבות בקשת הקהילות היהודיות של אמסטרדם, רוטרדם והאג. הוא נעזר בשר הבריטי, סר תומאס רובינסון. תוצאת מאמציו הייתה דחיית מועד הגירוש ליום האחרון של פברואר 1745.
שוב פנו הקהילות היהודיות של הולנד אל ואן בורמניה, ושוב הוא התחנן, הפציר וניסה לשכנע את הקנצלר של האימפריה האוסטרית כי "ריבונים, יותר מכל אדם אחר, נושאים באחריות בפני האל והאדם על מעשיהם". חודש נוסף של חסד ניתן, אך ב-31 במרץ 1745 גורשו יהודי פראג. לאחר מכן, בתמיכת שגרירי אנגליה, פולין וטורקיה, הפנה ואן בורמניה את מאמציו למניעת גירוש היהודים מכל בוהמיה, שתוכנן להתבצע ביוני.
צו מלכותי נוסף פורסם ב-8 באפריל 1745, שהורה לכל יהודי מוראביה לעזוב בתוך זמן קצר. שוב התערב ואן בורמניה למענם, וב-15 במאי 1745 תוקנו הצווים, כך שניתנה ליהודים האפשרות להישאר בבוהמיה ובמוראביה "עד להוראה חדשה". ואן בורמניה ניסה להביא לביטול הצו שפורסם ב-25 ביוני 1746, שאסר על כל היהודים להימצא בטווח של שעתיים נסיעה מפראג, אך ללא הצלחה. עם זאת, ביולי 1748, בעקבות לחץ שהופעל מצד שגרירים זרים, ביטלה מריה תרזה את הצו מ-18 בדצמבר 1744, והיהודים הורשו לשוב לפראג.
הערות שוליים

1 2  
שגיאות פרמטריות בתבנית:צ-ספר 
פרמטרים [ isbn, כותרת, שנה, כתובת, שם משפחה ] לא מופיעים בהגדרת התבנית Oebele, Uitgeverij Verloren, עמ' 337
↑  אינדקס של המשלחת הדיפלומטית לקיסר הגרמני, 1699–1807
| --- | --- |
בקרת זהויות :  BPN: 29103350
מיאנמר

.
דגלה הקודם של מיאנמר, שימש בשנים 1974–2010
הדגל ששימש את המדינה, כשעוד נקראה "בורמה", בשנים 1948–1974
הרפובליקה של איחוד מיאנמר (בבורמזית: ပြည်ထောင်စု သမ္မတ မြန်မာနိုင်ငံတော်, pyīhtanùngchu sammat mýaňmarnīnengàntaw), הידועה לרוב כמיאנמר, היא מדינה בדרום-מזרח אסיה. עד 1989 היה שמה הרשמי בורמה, וזהו עדיין שמה הנפוץ בקהילה הבין-לאומית. המדינה גובלת בתאילנד, בלאוס, בהודו, בסין ובבנגלדש.
שם המדינה

בבורמזית שם המדינה נכתב "מיאנמה" (မြန်မာ ‏ – Myanma, הגייה: [mjəmà]), ובשפת הדיבור נקרא "במה" (ဗမာ‏ – Bama, הגייה: [bəmà]). שמות אלה מתייחסים לקבוצה אתנית שמהווה רוב במדינה. ההבדל בין השמות משלבי בלבד: השם הראשון הוא צורה שמרנית של השם השני. שמה הזר הרשמי של המדינה היה "בורמה" עד 1989, אז שונה ל"מיאנמר". מקור האות רי"ש בשמות אלה בתעתיק לאנגלית בריטית, שבה אינה נהגית.
שינוי השם הוכר פורמלית על ידי ארגון האומות המאוחדות, אך לא על ידי הקהילה הבין-לאומית. מדינות רבות, בהן ארצות הברית, בריטניה, אוסטרליה וקנדה לא הכירו רשמית בשינוי השם, שלא היה מקובל על תנועת האופוזיציה האזרחית במדינה. מדינות אחרות, בהן סין, גרמניה, הודו ויפן אימצו את השם הרשמי, מיאנמר. כיום משתמשים אנשים רבים בשם מיאנמר, שמקורו בקיצור לשם הבורמזי Myanma Naingngandaw, ללא קשר לעמדתם ביחס לשלטון הצבאי. ראש הממשלה בפועל הנוכחית בבורמה, אונג סן סו צ'י, מפלגתה ותומכיהם בעולם, עדיין מכנים את מדינתם בשמה ההיסטורי, "בורמה".
ב-21 באוקטובר 2010 הוכרז על דגל חדש למדינה ועל שינוי שמה לשם החדש: "הרפובליקה של איחוד מיאנמר".
היסטוריה

במהלך המאה ה-9 התרחשה הגירה המונית של קבוצת הבמר (בורמן) מגבול סין–טיבט לעמק האיראוואדי (אנ'). הם הפכו לרוב השולט והקימו באזור ממלכה בודהיסטית. בשנת 1287 נפלה הממלכה בידי האימפריה המונגולית והתפוררה לסדרה של ממלכות קטנות. במהלך המאה ה-16 אוחדה בורמה מחדש תחת שלטון אחד. ב-1752 הפך המלך אלאונגפאיה את אזור מנדליי למרכז השליטה בו נבנו חמש ערי בירה שונות.
בורמה נכבשה בהדרגה על ידי האימפריה הבריטית במלחמות האנגלו-בורמזיות בשנים 1824–1886. לבסוף נפלה הממלכה בידי הבריטים בעקבות סכסוך בין בורמה לחברה בריטית בנוגע לתשלום מיסים על ייצוא עץ טיק. הבריטים סיפחו את הממלכה להודו הבריטית, והמלך ומשפחתו הוגלו להודו. באפריל 1937 הפכה בורמה למושבה נפרדת תחת חוק ממשלת הודו, 1935. הצבא היפני הקיסרי פלש לבורמה בזמן מלחמת העולם השנייה, בסיוע משתפי פעולה מקומיים, ובראשם אונג סן. לקראת סוף המלחמה, כאשר הבריטים פלשו וכבשו מחדש את בורמה, הפך אונג סן למנהיג התנועה לבורמה העצמאית, אך ב-1947 נרצחו הוא ואנשיו ביאנגון.
ב-4 בינואר 1948 הפכה המדינה לריבונית, כ"איחוד בורמה", וראש הממשלה הראשון היה טאקין נו (המכונה בכבוד או נו), שהנהיג בה משטר סוציאליסטי. ב-19 באפריל 1948 הצטרפה בורמה לאו"ם כחברה ה-58. השלטון הדמוקרטי הסתיים בשנת 1962, בהפיכה צבאית שהוביל הגנרל נה וין (Ne Win). וין שלט כמעט 26 שנה, תוך ביצוע רפורמות נוקשות.
בשנת 1988 החלו התקוממויות נגד הכת הצבאית, שכונו בשם "התקוממות 8888" (כיוון ששיאן היה ב-8 באוגוסט 1988). הפגנות הענק דוכאו באלימות רבה: לפי הערכות, כוחות הביטחון הרגו מפגינים בורמזים רבים, בהם ילדים ונזירים. אומדן ההרוגים נע בין כמה מאות עד 10,000. בספטמבר עלתה לשלטון כת צבאית חדשה, שהבטיחה כינון משטר דמוקרטי בבורמה, אך לא עמדה בהבטחתה. ב-1989 שינתה הכת את שם המדינה ל"מיאנמר" וחיזקה את אחיזת הברזל שלה בשלטון.
ב-2 במאי 2008 פגעה במדינה הסופה ההרסנית ציקלון נארגיס. בסופה נהרגו לפי ההערכות יותר מ-200 אלף בני אדם. הסופה פגעה בבתי מגורים ותשתיות, ולפי הערכות האו"ם כמיליון וחצי אנשים הושפעו ממנה באופן חמור. השלטונות במדינה ספגו ביקורת כאשר מנעו גישה של כוחות סיוע ואספקה של מזון וציוד הומניטרי לאזורים הפגועים. יש טענה[דרוש מקור] שאומרת שאחת הסיבות העיקריות להחלטת הממשל על העברת מוסדות השלטון לנייפידאו, המרוחקת כ-340 ק"מ צפונה מיאנגון, היא להרחיקם מטווח הציקלונים.
בשנת 2016 החלה רדיפת הרוהינגיה במיאנמר – דיכוי צבאי מתמשך של בני הרוהינגיה במחוז ראקין שבמערב מיאנמר, על ידי הצבא והמשטרה במיאנמר. הדיכוי החל כתגובה למתקפות של מורדים רוהינגים על חיילי גבול מיאנמרים באוקטובר 2016. מאז מואשם הצבא המיאנמרי בהפרות בוטות של זכויות אדם, הכוללות גירוש, רצח, אונס המוני, הצתות ומניעת ילודה. המשטר משיב כי טענות אלו "מוגזמות". מספר הנרצחים מוערך ב-10,000, ומאות אלפים נעקרו מבתיהם. בארצות הברית, ב-2021, הגישו פליטים תביעה נגד פייסבוק. בתביעה נטען שלפייסבוק תפקיד משמעותי באירועים.
בחודש נובמבר 2020, בתגובה לתוצאות הבחירות במדינה, הוביל צבא מיאנמר מחאת ענק נגד התוצאות בהן ניצחה מפלגתה של מנהיגת המדינה אונג סן סו צ'י. בינואר 2021 ביצע הצבא הפיכה צבאית, במהלכה עצר את ראשי המדינה ופעילי זכויות אדם. לאחר ההפיכה החלו הפגנות מחאה, והן הסלימו לכדי מלחמת אזרחים מתמשכת.
ב-23 באפריל 2023 תקפו מטוסים של הצבא אוכלוסיה אזרחית בכפר פאזיגי. באותו יום חגגו בכפר את הקמתה של תנועה אופוזיציונית חדשה. האירוע ידוע כטבח פאזיגי, והוא עורר תגובה חריפה  במדינה וברחבי העולם.
ממשל ופוליטיקה > יחסי חוץ

סין והודו מנסות לזכות בהשפעה במדינה, שאותה הן רואות כמקור אסטרטגי לחומרי גלם שונים וכשותף בפתרון בעיות הגרילה בחבלי הגבול שבין המדינות. סין רואה במיאנמר גם שותפת סחר חשובה, עקב המוצא שהיא מאפשרת לה אל האוקיינוס ההודי. ישראל מקיימת קשרים עם מיאנמר, ולה אף שגרירות ביאנגון (ראו יחסי ישראל–מיאנמר).
גאוגרפיה

מיאנמר נמצאת בדרום-מזרח אסיה בחצי האי הודו-סין, לחוף האוקיינוס ההודי (מפרץ בנגל וים אנדמן). שטחה 676,577 קמ"ר. מיאנמר גובלת בצפון ובצפון-מזרח בסין, בלאוס ותאילנד במזרח ובהודו במערב. המדינה מוקפת בהרים מצפון, מערב ומזרח. ההרים מגיעים לפסגות של מעל 4,000 מ'. בחלק התיכון והדרומי משתרעים עמקים ושטחים מישוריים. במזרח רמה בגובה של 1,000מ'. בדרום ישנו החלק הצפון-מערבי של חצי האי מלקה. שני נהרות זורמים לאורך המדינה מצפון לדרום סלוין ואירוודי.
אקלים

אקלים טרופי. בדרום ובמערב חם ולח מאוד בחודשי האביב והקיץ, חם ולח בחורף. רוב הגשמים יורדים בחודשים מאי-ספטמבר.
באזור התיכון ובצפון חם ולח בקיץ, ממוזג ויבש בחורף. הגשמים יורדים בקיץ.
כמות המשקעים השנתית הממוצעת בדרום ובמערב היא 5,000-2,600 מ"מ ובפנים הארץ 2,200-800 מ"מ.
דמוגרפיה

נכון למפקד האוכלוסין שנערך בשנת 2017, חיים במיאנמר כ-53,582,855 תושבים. מספר זה אינו כולל את העובדים הבורמזים מחוץ למדינה. ישנם מעל 600,000 מהגרי עבודה בורמזים רשומים בתאילנד, ומיליונים נוספים עובדים באופן בלתי חוקי. מהגרי עבודה בורמזים מהווים 80% מעובדי המהגרים של תאילנד.
צפיפות האוכלוסייה היא 76 נפש לקמ"ר, אחת הצפיפויות הנמוכות ביותר בדרום מזרח אסיה. שיעור הפריון של מיאנמר (2020) הוא 2.18 ילדים לאישה, שהוא מעט מעל הפריון התת-החלפתי. נתון זה גם הוא נמוך בהשוואה למדינות דרום מזרח אסיה בעלות מעמד כלכלי דומה, כגון קמבודיה (2.52 ילדים לאישה) ולאוס (2.62 ילדים לאישה). משנת 1983 חלה הידרדרות משמעותית בשיעור הפריון, אך ללא מדיניות ממשלתית כלשהי בעניין. שיעור הפריון נמוך בהרבה באזורים עירוניים. בין הגורמים להידרדרות זו ניתן למנות שכיחות של הפלות לא חוקיות, עיכוב בגיל הנישואים (הנובע מקשיים כלכליים) ואימהות יחידניות רבות. גורם נוסף הוא פרישות המונית הנובעת מהאמונה הבודהיסטית.
דמוגרפיה > חלוקה אתנית ודת

מיאנמר מגוונת מבחינה אתנית. הממשלה מכירה ב-135 קבוצות אתניות שונות. השפה המרכזית במדינה היא הבורמזית.
גם מבחינה דתית, מיאנמר מגוונת מאוד. לפי מפקד האוכלוסין, 87.9% מהאוכלוסייה הם בודהיסטים, 6.2% נוצרים, 4.3% מוסלמים, 0.8% מאמינים במסורות מקומיות, 0.5% הינדואים, 0.2% בעלי דתות אחרות ו-0.1% הם חסרי דת. באופן רשמי במדינה קיים חופש פולחן, אך בפועל האוכלוסיות הנוצרית והמוסלמית מתמודדות עם רדיפות דתיות, וקשה עד בלתי אפשרי עבור לא-בודהיסטים להתקבל לשורות לצבא או להתמנות למשרות ממשלתיות. הרדיפה בולטת במיוחד במזרח מיאנמר, שם נהרסו למעלה מ-3,000 כפרים בעשר השנים האחרונות. אף המוסלמים נרדפים במדינה בשל אמונתם ויותר מ-200,000 מהם נמלטו לבנגלדש ב-20 השנים האחרונות.
במקום קיים בית חב"ד המשמש ככתובת יהודית לכ-100 יהודים החיים במקום.
כלכלה

כלכלת מיאנמר נמצאת היום בשלב ביניים בין המצב הכלכלי שבו הייתה נתונה לאורך תקופת שלטון הגנרלים לבין האפשרויות שפותחת בפניה הסרת החרם הבין-לאומי לאחר תחילת המעבר לדמוקרטיה. תקופת החרם, שהחלה עם חתימתו של נשיא ארצות הברית בסוף המאה הקודמת, ג'ימי קרטר, על הגבלות ועיצומים, הרחיקה ממנה משקיעים ושוקי יצוא של מדינות המערב. בתקופה זאת היא קיימה קשר כלכלי של ממש רק עם מספר מצומצם של מדינות ובראשן סין. כתוצאה מכך נמצאים חלקים גדולים מהכלכלה שלה תחת שליטה של חברות סיניות, והדבר נוכח בעיקר במטעים ובצינור הנפט של צפון המדינה.
באזור הפריפריה של משולש הזהב במפגש הגבולות מתנהלת כלכלת הברחות שנהנית מהיעדר השליטה של המדינה באזור זה ובשיתוף פעולה של אנשי צבא הנהנים מרווחים מהפעילות.
מאז תחילת ההיפתחות למערב והסרת המגבלות החלו לזרום אל מיאנמר השקעות חוץ, והצמיחה בתמ"ג שלה לנפש עלתה והוא נע בסביבות 7% עד 8.5% לשנה. ההשקעות מופנות בעיקר לעבר ייצור מוצרי צריכה פשוטים וטקסטיל, לעבר הקמת תשתיות של מים, תקשורת, חשמל ודרכים, ולענף המכרות. השגשוג צפוי להימשך ואולי אף להתעצם עקב ביטול מרבית ההגבלות בידי נשיא ארצות הברית ברק אובמה בנובמבר 2016. גם פיתוח התשתיות הנמצא בעיצומו צפוי לתרום לכך, ובין הפרויקטים המשמעותיים ניתן למנות את כביש הגישה מתאילנד השכנה אל נמלי המים העמוקים של מיאנמר וכביש האורך המהיר שיחבר אותה אל בנגלדש והודו.
החקלאות היא הענף העיקרי במיאנמר, ממנו מתפרנסים כשני שלישים מהתושבים. שטחי החקלאות תופסים כשישית מאדמת המדינה. הגידול המרכזי הוא האורז שתופס כמחצית מהשטחים המעובדים במדינה ונפוץ בעיקר באזורי הדלתה העשירים במים. גידולי היצוא הם בעיקר תה, קנה סוכר, עץ לעיבוד, בצל, שום וירקות אחרים. תושבי מיאנמר אוהבים מאוד דגים ומבכרים דגי בריכות על פני דגי ים, לכן נפוצות במדינה בריכות דגים בעוד שדיג החופים אינו מפותח.
בנוסף לחקלאות קיימים במיאנמר גם תחומים אחרים ובתוכם המחצבים הרבים הנמצאים במיאנמר, ובראשם אבני אודם וגם עתודות נפט גדולות. בתחום התעשייה, רוב המפעלים הם לעיבוד מזון, עץ ומחצבים.
כלכלה > תיירות

יעד התיירות החשוב ביותר בבורמה הוא באגאן (לשעבר פאגאן). העיר נמצאת על גדות נהר איראוואדי, כ-500 קילומטרים צפונית מיאנגון וכ-193 ק"מ דרומית למנדליי. הייתה זו עיר הבירה הראשונה של האימפריה הבורמזית וכיום היא אחד האתרים ההיסטוריים העשירים בדרום-מזרח אסיה.
באגאן נוסדה בשנת 107, אך לשיא חשיבותה הגיעה בימי שלטון המלך אנווארטה ב-1057 ועד חורבנה במהלך המאות ה-12 וה-13. בבאגאן נמצא אוסף בן למעלה מ-40 קמ"ר של פגודות, סטופות ומקדשים עתיקים, שבהם יותר מאלפיים פגודות שנותרו כמעט בשלמותן.
לקריאה נוספת

משה יגר, מוסלמי בורמה, הוצאת הספרים אוטו הרסוביץ ויסבאדן, אוניברסיטת היידברג, 1972 (במקור באנגלית; תורגם לבורמזית (2002), ולבנגלית (2022)).
ראו גם

רוהינגיה (קבוצה אתנית)
נשיא מיאנמר
קטגוריה: שגרירי ישראל במיאנמר
להפט
אפוינט (מגדר)
הערות שוליים

↑  בחודש אפריל 2006 הבירה של המדינה הוחלפה מיאנגון לנייפידאו.
↑  דירוג שטח יבשתי - מתוך אתר Worldometer, כפי שפורסם ב-28 במאי 2021
↑  טבלאת אוכלוסייה שם הקובץ: UN_PPP2024_Output_PopTot.xlsx, שם החוצץ: Median - מתוך אתר האו"ם
↑  "The 2014 Myanmar Population and Housing Census- The Union Report: Religion" (PDF). myanmar.unfpa.org. Department of Population Ministry of Labour, Immigration and Population MYANMAR. אורכב מ-המקור (PDF) ב-29 במרץ 2018. נבדק ב-3 בפברואר 2019. {{cite web}}:  (עזרה)
↑  טבלאת אוכלוסייה שם הקובץ: WPP2024_POP_F01_1_POPULATION _SINGLE_AGE_BOTH_SEXES.xlsx, שם החוצץ: Medium variant - מתוך אתר האו"ם, הערכה 1 ביולי 2024
↑  דירוג תמ"ג - מתוך אתר הבנק העולמי, כפי שפורסם ב-2 באוגוסט 2023
↑  מדד הפיתוח האנושי לשנת 2022 בדו"ח שפורסם ב-2024 על ידי אתר מינהל הפיתוח (UNDP) של האומות המאוחדות
↑  תסכול מהגישה המוגבלת לקורבנות הציקלון (חדשות האו"ם) (אנגלית)
↑  נציג האו"ם באזור מצטרף לקריאה לגישה דחופה למיאנמר (חדשות האו"ם) (אנגלית)
↑  עומר כביר, תביעת ענק נגד פייסבוק על חלקה ברצח העם במיאנמר, באתר כלכליסט, 7 בדצמבר 2021
↑  עמית ולדמן, ‏הפיכה צבאית במיאנמר: מנהיגי המדינה נעצרו והצבא הכריז על שליט חדש, באתר ‏מאקו‏, 1 בפברואר 2021
↑   גרדיאן ורויטרס, אלפים צעדו במחאה נגד צבא מיאנמר; שיבושים נרחבים בגישה לאינטרנט, באתר הארץ, 6 בפברואר 2021
↑  Yun Sun, The civil war in Myanmar: No end in sight, מכון ברוקינגס, ‏February 13, 2023
↑  מיאנמר באתר Global Issues
↑  רפורמה חסרת תקדים בבורמה: אחרי 48 שנים, הכת הצבאית מסירה את הצנזורה על אמצעי התקשורת, באתר הארץ, 20 באוגוסט 2012
↑  "לראשונה מ-1990: בחירות חופשיות במיאנמר". ynet. 2015-11-08. נבדק ב-2016-04-02.
↑  "הניצחון הגדול של "נלסון מנדלה של מיאנמר"". ynet. 2015-11-13. נבדק ב-2016-04-02.
↑  Myanmar election: Suu Kyi's NLD wins landslide victory - BBC News, BBC News (באנגלית)
↑  אחרי יותר מ-50 שנה: נשיא אזרחי עלה לשלטון במיאנמר, באתר וואלה, 31 במרץ 2016
↑  ynet והסוכנויות, הפיכה במיאנמר: הצבא עצר את כלת הנובל לשלום, באתר ynet, 1 בפברואר 2021
↑  ניהריקה מנדהאנה, ‏מאות אלפים יצאו לרחובות מיאנמר להפגין למען הדמוקרטיה, באתר גלובס, 23 בפברואר 2021
1 2  ד"ר משה ברוור וד"ר אמנון קרטין, אטלס כיס גיאוגרפי מדיני, תל-אביב: יבנה, 2000, עמ' 351
↑  https://worldpopulationreview.com/countries/total-fertility-rate/ נתוני פריון 2020
| --- | --- |
בקרת זהויות :  NLI: 987007561937305171  BNE: XX452097  BnF: cb11987879p (data)  CiNii: DA04627389  GND: 1193111315  HDS: 016745  ISNI: 0000 0001 2158 2415  KulturNav: 95fc4e82-e8cf-4935-b7ec-15b7284a93b4  LCCN: n80021691  MusicBrainz: fb1fb575-39ee-34d8-a744-6a880700fd73  NARA: 10035846  NDL: 00560675  NKC: ge128718  NLG: 216761  NSK: 000572505  RERO: 02-A000020462  SUDOC: 027944913  TDVİA: myanmar  UKPARL: ty1Kyn6W  VIAF: 130916366   WorldCat (עם VIAF): 130916366 
באגאן
נשים בורמזיות כובסות באגם בפינדאיה
דובב גבאי

דובב גבאי (נולד ב-1 באפריל 1987 בחדרה) הוא כדורגלן ישראלי המשחק בעמדת החלוץ במכבי יפו.
הערות שוליים

↑  לירן טטרו וארנון שוורצמן, 80 שנות חינוך, באתר גפן מגזין המושבות, 13 בינואר 2017
↑  איציק יצחקי‏, דובב גבאי חתם בהפועל ב"ש ל-4.5 שנים, באתר וואלה, 1 בפברואר 2011
↑  דוד בן-שימול, דובב גבאי חתם לשנתיים בבית"ר ירושלים, באתר ynet, 15 ביוני 2015
↑  איציק יצחקי‏, דובב גבאי הושאל למכבי פתח תקווה: "יגיע כשחקן קו, לא כחלוץ", באתר וואלה, 26 בינואר 2017
↑  אופיר סער‏, הפועל אשקלון: גודנס אג'אי שוחרר, דובב גבאי הצטרף רשמית, באתר וואלה, 10 בינואר 2018
↑  עמית גולדשטיין‏, בני יהודה הודיעה: דובב גבאי ואנטוניו מרשיץ' שוחררו מהקבוצה, באתר וואלה, 15 באוגוסט 2018
↑  הפועל חדרה: דובב גבאי חתם לעונה אחת, באתר וואלה, 6 בספטמבר 2018
↑  יגאל גולדשטיין, ‏עוז ראלי חתם בהפועל אום אל פאחם, באתר ערוץ הספורט, 7 ביולי 2019
↑  רעי שני וירדן בלחסן, ‏דובב גבאי חתם בנוף הגליל, מו"מ עם מלכה, באתר ONE‏, 4 בינואר 2021
↑  משהו בלתי רגיל: נוף הגליל עלתה לליגת העל, באתר ערוץ הספורט, 30 באפריל 2021
↑  דורון בן דור, ‏נשאר בלאומית: דובב גבאי חתם באחי נצרת, באתר ONE‏, 13 ביוני 2021
↑  אוהד רון, רשמית: דובב גבאי חתם במכבי יפו, באתר גולר, 9 בינואר 2022
↑  אחרי 12 שנים בליגה א': מכבי יפו עלתה לליגה הלאומית, באתר וואלה, 13 באפריל 2022
↑  נואף בזיע ודובב גבאי חתמו באום אל פאחם, מוחמד באדיר בשפרעם, באתר וואלה, 12 ביוני 2023
↑  תומר חבז, ‏ממשיכה לבנות את הסגל: דובב גבאי חתם ברמה"ש, באתר ONE‏, 27 ביוני 2024
↑  תומר חבז, ‏רכש משמעותי למכבי יפו: דובב גבאי חתם בקבוצה, באתר ONE‏, 8 בינואר 2025
דובב גבאי במדי הפועל חדרה 2019
בשידור חוקר

| --- | --- |

צוות "בשידור חוקר" רפי גינת וחוקרי משטרה באולפן השידור
 מבוסס על:  Crimewatch – BBC
 מנחים:  רפי גינת
 ארץ מקור:  הממלכה המאוחדת
 שפות:  עברית 
 הפקה
 אתר צילומים:  רוממה, ירושלים (בתקופת השידור בערוץ 1) אולפני ג.ג. ישראל ואולפני הרצליה (בתקופת השידור בערוץ 2)
 שידור
 רשת שידור בישראל:  ערוץ 1 1986–1991  ערוץ 2 הניסיוני 1992–1993  "שידורי רשת" בערוץ 2 1996–2004
 תקופת שידור בישראל:  10 בנובמבר 1986 – 2004
 
בשידור חוקר (נקראה גם שידור חוקר) הייתה תוכנית טלוויזיה בהנחייתו של רפי גינת שהופקה בשיתוף עם משטרת ישראל. התוכנית שודרה לראשונה ב-10 בנובמבר 1986 בערוץ 1 של רשות השידור.
עם עזיבתו של רפי גינת את רשות השידור, ומעברו לערוץ השני שודרה התוכנית לראשונה בערוץ 2 הניסיוני בשנת 1992 ושודרה בו לסירוגין במשך כשנה עד 1993. לאחר מספר שנות היעדרות, שבה התוכנית למסך בסוף שנת 1996 במסגרת זכיינית השידור "רשת" בערוץ 2 המסחרי, שם שודרה לסירוגין במשך מספר שנים. התוכנית מותגה מחדש בשנת 2000 ונקראה "שידור חוקר". התוכנית ירדה משידור בשנת 2004 לאחר 18 שנה, מאז היו מספר ניסיונות להחזיר את התוכנית בתיאום עם משטרת ישראל, דבר שלא הבשיל לכדי מעשה.
התוכנית זכתה 4 פעמים ברציפות, החל משנת 2000 עד שנת 2004 בטקס פרס מסך הזהב, כתוכנית תעודה ותחקיר הטובה ביותר.
בתחילת חודש מרץ 2022 פרסמו מעריב שאלון סקר, כאשר הגולשים נשאלו מה התוכנית שהיו רוצים להחזיר למסך, "בשידור חוקר" זכתה במקום הראשון. סמוך למועד בו פורסם הסקר, נפתחה קבוצה ברשת הפייסבוק להחזרת התוכנית למסך, כולל תוכניות ארכיון.
בחודש אוגוסט 2023 עלו תוכניות ארכיון ששודרו בערוץ הראשון ל"כאן ארכיון", וכן ביוטיוב לצד פרקים נוספים ששודרו בערוץ 2.
פורמט התוכנית

התוכנית מבוססת על פורמט בריטי בשם Crimewatch שבו במהלך התוכנית מוצגים שחזורים של מקרי פשע חמורים, ולאחריהם מוצגים קלסתרונים או פרטים מזהים אחרים של הפושעים המבוקשים שאמורים לסייע בלכידתם ובפענוח מקרי הפשע. עם סיום השחזור נפתחו קווי הטלפון לצופים שהתקשרו למוקד טלפנים באולפן או ליחידת החוקרים במשטרה כדי לעזור בפענוח הפשע. ואכן, בעקבות השידור בתוכנית פוענחו פשעים רבים. עם זאת, לעיתים קרה שאזרחים דיווחו למשטרה על השחקנים שהציגו בשחזור המצולם כחשודים. בכל תוכנית הקהל מורכב משוטרים ממשטרת ישראל. התוכנית זכתה באופן עקבי לרייטינג גבוה. התוכנית האחרונה ששודרה ב-13 באוקטובר 2004 רשמה 23.8% צפייה בקרב משקי הבית היהודיים.